ก่อนหน้านี้กินยาคุมนานถึง5ปีค่ะตอนนี้หยุดกินยาคุมได้เกือบ1ปีแล้วแต่ประจำเดือนยังมาไม่สม่ำเสมอแล้วตอนนี้หายไปเกือบ2เดือนเกิดจากสาเหตุอะไรคะ
สวัสดีค่ะ เมื่อหยุดทานยาคุมกำเนิดแล้ว ประสิทธิภาพในการป้องกันการตั้งครรภ์ก็จะหมดลงในทันที ดังนั้น หากหยุดทานมาเกือบปีแล้ว ผลของยาคุมก็ย่อมไม่มีแล้วค่ะ และหากประจำเดือนได้มาแล้ว แม้จะไม่สม่ำเสมอ ก็ถือว่ารังไข่ได้กลับมาทำงานแล้ว ดังนั้น หากหลังจากนั้น ประจำเดือนได้ขาดหายไป ก็อาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสตั้งครรภ์ได้2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบายหากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาสเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น